OpenLLM-France/wikimedia huggingface dataset:
# Thiruvananthapuram

Thiruvananthapuram (malabareraz: തിരുവനന്തപുരം; t̪iruʋənɨn̪t̪əpurəm ahoskatua) edo, ingelesez eta nazioartean Trivandrum (tri-'vaendr@m ahoskatua) Indiako hego-mendebaleko hiria eta portua, Keralako estatuko hiriburua, Omango itsasoaren ertzean, Comorin lurmuturraren iparraldean. 523.733 biztanle. Unibertsitatea (malabar hizkuntza ikasteko guneak). Apezpikutegi katolikoa. Nazioarteko aireportua. Eskulanak (zurgintza eta boligintza) eta industria (azukre-findegiak, ehungintza, industria kimikoa, kautxua) dira ekonomia-jarduera nagusiak. Aipagarria da XVIII. mendeko gotorlekuko Vishnuren tenplua, erromes askoren helmuga bihurtu dena.

## Klima

Datu klimatikoak (Thiruvananthapuram) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 37 | 38 | 38 | 38 | 38 | 39 | 38 | 38 | 33 | 38 | 37 | 36 | 39 |
| Batez besteko tenperatura maximoa (°C) | 31.5 | 31.9 | 32.6 | 32.6 | 31.6 | 29.7 | 29.2 | 29.4 | 30.0 | 29.9 | 30.3 | 31.0 | 30.8 |
| Batez besteko tenperatura minimoa (°C) | 22.2 | 22.8 | 24.1 | 24.9 | 24.7 | 23.5 | 23.1 | 23.2 | 23.3 | 23.3 | 23.1 | 22.6 | 23.4 |
| Erregistraturiko tenperatura minimoa (°C) | 15 | 17 | 20 | 20 | 20 | 21 | 18 | 20 | 18 | 20 | 20 | 20 | 15 |
| Pilatutako prezipitazioa (mm) | 22.7 | 24.4 | 40.4 | 117.4 | 230.4 | 320.8 | 226.8 | 138.1 | 174.6 | 281.7 | 184.5 | 65.9 | 1827.7 |
| Iturria (1): www.imd.gov.in ||||||||||||||
| Iturria (2): Whetherbase ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Thiruvananthapuram. .
* ↑ Whetherbase. Trivandrum, India. .

## Kanpo estekak

* Datuak: Q167715
* Multimedia: Thiruvananthapuram / Q167715
# Tomșani (Vâlcea)

Tomșani Errumaniako udalerri bat da, Vâlcea konderrian. 3.321 biztanle ditu, 43,37 kilometro koadroko azaleran banatuta.

## Herriak

Udalerrian honako herriak daude:
Tomșani $^{(en)}$ Bălțățeni $^{(en)}$ Bogdănești $^{(en)}$ Chiceni $^{(en)}$ Dumbrăvești $^{(en)}$ Foleștii de Jos $^{(en)}$ Foleștii de Sus $^{(en)}$ Mirești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16427929
* Multimedia: Tomșani, Vâlcea / Q16427929
# Ton

Ton Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 1.282 biztanle ditu, 26,28 kilometro koadroko azaleran banatuta.

## Mugakideak

Tonk honako udalerri hauekin egiten du muga:
Campodenno Cortaccia sulla Strada del Vino Denno Mezzocorona Mezzolombardo Roverè della Luna Spormaggiore Sporminore Predaia

## Kanpo estekak

* Datuak: Q327236
* Multimedia: Ton (Italy) / Q327236
# Tonacatecuhtli

Tonacatecuhtli mexika mitologiako jainko bat da. Sorreraren eta ugalkortasunaren jainkoa da. Gorengo zeruetan bizi zen. Munduaren sorreran lur eta zeruan banandu zuen. Ometecuhtli eta Omecihuatl bizitzaren sortzaileak izan ziren arren, bi jainko hauen sortzailea izan zen Tonacatecuhtli, baita planeta osoarena ere.
Tonacatecuhtli eta Xiuhtecutlik Nanahuatzin deitu zuten, jainko noble itxuragabetu eta gaixoa, sakrifika eta eguzki bihur zedin, sutzar handi batetara botaz. Zerura iritsi zenean, Tonacatecuhtlik eta Tonacacihuatlek lertxun lumazko tronu batean jarri zuten.
Bere izenak "Gure haragiaren jauna edo mantenuen jauna" edo "erdiko izakia" esan nahi du.
Tonacatecuhtlik Chantico zakur bihurtu zuen baraualdi bat arrain eta piper erreak janez hautsi zuelako.
Batzuetan lehen aipaturiko Ometecuhtlirekin nahasten da.
Bere emaztea Tonacacihuatl zen, "Gure haragiaren anderea edo mantenuen anderea" esan nahi duena. Sarri nahasten da Citlalicue edo Xochiquetzal jainkosekin.

## Kanpo estekak

* Datuak: Q2703840
* Multimedia: Tonacatecuhtli / Q2703840
# Tonacatepeque

Tonacatepeque El Salvadorko San Salvador departamenduko udalerri bat da. 2007ko erroldaren arabera 90896 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q1003568
# Ton Pentre

Ton Pentre, galesez: Tonpentre, Galesko udalerri bat da, Rhondda Cynon Taf konderrian.

## Kanpo estekak

* Datuak: Q3399891
* Multimedia: Ton Pentre / Q3399891
# Tona

Tona Nazioarteko Unitate Sistemakoa (NUS) ez den masa unitate bat da, 1.000 kilogramoren baliokidea; hau da, Nazioarteko Unitate Sistemako megagramo baten baliokidea. Era berean, metro kubiko bat uren pisua da. Tm, T edo t ikurrekin adierazten da.
    1 Tm = 1.000 kg = 10$^3$ kg
    1 Tm = 1.000.000 g = 10$^6$ g

## Kanpo estekak

* Datuak: Q191118
* Multimedia: Tonne / Q191118
# Tona (argipena)

Tona hurrengo gauzak izan daitezke:
* Zientzia eta teknologian: Tona, masa unitatea.
* Geografian:
** Tona, Bartzelonako probintziako udalerria.
** Tona, Kolonbiako Santander departamenduko udalerria.
* Musika: Tona rap-abeslea.
# Tona (Katalunia)

    Artikulu hau Kataluniako udalerriari buruzkoa da; beste esanahietarako, ikus «Tona (argipena)».
Tona Kataluniako udalerria da, Osona eskualdean eta Bartzelonako probintzian kokatuta dagoena. 16,5 km²-ko azalera du eta 2009ko urtarrilaren 1eko erroldaren arabera 7.955 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.285 | 1.473 | 1.592 | 2.150 | 2.239 | 2.293 | 3.219 | 4.393 | 5.124 | 5.522 | 6.072 | 7.955 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Udalaren webgunea
* (Katalanez) Tonari buruzko informazioa
* Datuak: Q13853
* Multimedia: Tona / Q13853
# Tona Brown

Tona Brown (Norfolk, Ameriketako Estatu Batuak, 1979ko abenduaren 30a) estatubatuar biolinista eta mezzosopranoa da. Carnegie Hall musika-aretoan interpretatu zuen lehen emakume transgeneroa izan zen. Gainera Ameriketako Estatu Batuetako presidentearen aurrean interpretatu duen lehen afro-amerikar emakume transgeneroa da.

## Diskografia

* This Is Who I Am (2012)

## Erreferentziak

* ↑ (Ingelesez) Frank, Priscilla. (2014ko maiatzaren 23a). «Meet The First African American Transgender Performer To Take The Stage At Carnegie Hall» HuffPost (Noiz kontsultatua: 2018ko maiatzaren 24a).

## Kanpo estekak

* Tona Brownen webgune ofiziala
* Datuak: Q52686584
* Multimedia: Tona Brown / Q52686584
# Tona ingelesa

Tona ingelesa sistema anglosaxoiko masa unitatea da eta tonel handi bati dagokio, zeinek 252 galoiko bolumena duen, hau da, 2016 libra ur dituen. Horrelako kupelek oraindik orain tun izena dute ingelesez.
Hala ere hiru balio ezberdinek dute izen bera:
* Tona metrikoa: Tona deitzen dena Nazioarteko Unitate Sisteman. 1000 kg-ren balioa du.
* Tona motza: 907,18474 kg-ren eta 2000 avoirdupois libraren balioa du. Ingelesez short ton izena ere izaten du, baina AEBetan ton ofiziala da.
* Tona luzea: Erresuma Batuan erabiltzen da, nahiz eta Tona Metrikoa erabiltzean zaharkituta geratu zen. 2240 librako balioa du eta gutxi gorabehera 1016,05 kg pisatzen du. Long ton edo wight ton izena ematen zaio.
# Tifty (Aberdeenshire)

Tifty, Eskoziako etxalde bat da, Aberdeenshire eremu administratiboan.

## Kanpo estekak

* Datuak: Q16869218
# Tifus

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Tifusa gaitz multzoa da, Rickettsia generoko bakterioek eragindakoa. Tifus mota batzuk daude, antzeko ezaugarriak eta sintomak dituztenak, bakoitza Rickettsia espezie batek sortua.
Tifusaren transmisioan zeregin garrantzitsua dute arkakusoek, zorriek, kaparrek eta akaro bezalako artropodoek. Artropodo horiek bakterio patogenoen eramaileak dira, eta gizakiari ziztada egiterakoan odolean inokulatzen dituzte Rickettsia patogenoak. Bestalde, arratoiak ere gaitzaren atzean daude sarritan, artropodo bektoreen garraiatzaileak direlako.
Tifus guztiek antzeko sintomak dituzte: sukar handia, buruko mina, hotzikarak, egundoko nekea eta larruazaleko orbanak (exantema). Zenbait kasutan konplikazio larriak gerta daitezke -bihotzean, biriketan eta giltzurrunetan-, heriotza eragin dezaketenak.
Ez dira nahastu behar tifusa eta sukar tifoidea. Antzekotasun semantikoa badute ere, bi gaitz guztiz desberdinak dira. Sukar tifoidea hesteetako infekzioa da, beherakoak eragiten dituena, eta gorozki-aho bidetik harrapatzen dena (ur edo janari kutsatuak hartzerakoan). Salmonellak sortutako gaitza da, Rickettsiarekin zer ikusirik ez duena.

## Tifus motak

* Tifus exantematikoa: Rickettsia prowazekii-k sortua. Zorrien bitartez transmititzen da. Izurrite edo epidemiak eragiten ditu, pertsona asko kutsatzen delarik. Tifus mota hau oso ohikoa da hondamendi naturalak edo gerrak gertatzen direnean, jende-pilaketaz gain baldintza higieniko oso eskasak daudelako. Gizaki batetik bestera transmititzen da zorrien ziztaden bitartez. Tratatu gabe hilkortasun tasa handia dauka.
* Tifus endemikoa: Rickettsia typhi-k eragindakoa. Arratoiek daramatzaten arkakusoek transmititzen dute. Aurrekoarekin alderatuta ez da hain larria.
* Mendi Harritsuetako sukarra: Rickettsia rickettsii-k eragindakoa. Estatu Batuetako lurralde hartan diagnostikatu zen lehenengo aldiz, eta hortik datorkio izena. Kaparren bitartez transmititzen da. Tratamendurik ezean hilkorra izan daiteke.

## Tratamendua

Tetraziklinak eta kloranfenikola dira antibiotikorik onenak tifusaren aurka. Oso eraginkorrak dira Rickettsiak akabatzeko.

## Prebentzioa

Arratoien eta artropodoen gordelekuak desagertarazteak infekzio arriskua murrizten du. Tifus epidemikoa eta endemikoaren aurkako txertoak daude, baina ez dute behin betiko immunitatea bermatzen.

## Ikus, gainera

* Epidemiak Euskal Herrian

## Kanpo estekak

* Datuak: Q160649
* Multimedia: Typhus / Q160649
* Espezieak: Typhus group
# Tiga uhartea

Tiga uhartea (malayeraz: Pulau Tiga) Kimanis badian dagoen uharte multzo gazte bat da, Sabah estatuaren mendebaldeko itsasertzean. Uharteak 1897ko irailaren 21ean sortu ziren Mindanaon gertatutako lurrikara baten ondorioz Borneotik gertuko sumendi baten erupzioa izan zenean. Uharteak 607 ha. eta bi lohi-sumendi aktiboak ditu. Tiga beste bi uharteekin Tiga Uhartearen Parke Nazionalaren barruan dago.

## Erreferentziak

* ↑ http://www.lonelyplanet.com/malaysia/malaysian-borneo-sabah/pulau-tiga-national-park
* ↑ http://www.traveljournals.net/explore/malaysia/map/p136430/pulau_tiga.html%5B%5D

## Kanpo estekak

* Datuak: Q2094900
# Tiger Bay (filma)

Tiger Bay (euskaraz Tigrearen Badia) 1959ko J. Lee Thompson ingeles zinema zuzendariaren thriller filma bat da. Noel Calef fratzes idazlearen "Rodolphe et le Revolver" ("Rodolfo eta Errebolberra") kontakizunean oinarritua dago. John Mills, Horst Buchholz eta Hayley Mills aktoreek antzeztu zuten.
BAFTA Sarietarako lau izendapen jaso eta bakarra irabazi zuen: Aktore hasiberriaren BAFTA Saria (Hayley Mills). 1959ko Berlingo Zinemaldiko Sari Bereziaren Zilarrezko Hartza (Hayley Mills) ere irabazi zuen.
Filma Gales nahiz Erresuma Batuan aski ezaguna den Cardiff hiriko Tiger Bay eremuan, Cardiffko badiaren alboan, usadioz itsasoz iritsi eta Cardiffko portuko zama lanetan jardun ohi zuten etorkin ugariren bizilekua, eta 1990eko hamarkadara arte ospe txarreko eremua: delinkuentzia, langabezia, hilketak... XX. mendearen amaiera eta XXI. mendearen hasieran eraldatua izan eta iraganeko giro txarra historiarako gelditu zen. Gaur egun, bertan, Galesko Legebiltzarra nahiz Wales Millennium Centre artegunea daude, eta aisialdi eremu bilakatu da.

## Argumentua

Oharra: Atal honek istorio osoa edo amaiera argitzen du.
Gillie (Hayley Mills), 12 urteko neskatoak, Korchinsky (Horst Buchholz) poloniar itsasgizon gazteak bere neskalaguna tiroz hiltzen ikusiko du. Gilliek arma ezkutatuko dio, baina poliziak neskato errebolberrarekin atzematean, gezurretazko istorioak asmatu ditu, bera eta hiltzailearen artean lotura bereziak sortu baitira...

## Aktoreak

* John Mills: Graham polizia
* Horst Buchholz: Korchinsky
* Hayley Mills: Gillie
* Yvonne Mitchell: Anya
* Anthony Dawson: Barclay
* Megs Jenkins: Madame Philips

## Kanpo estekak

* Tiger Bay filmaren IMDBko fitxa irakurgai (Ingelesez)
* Datuak: Q1702545
# Tigava

Tigava Oecophoridae familiako tximeleta genero bat da. Bere espezie tipoa Tigava scitissimella da.

## Espezieak

| Espeziea | Irudia | Egoera |
| Tigava scitissimella | | daturik gabe |

## Kanpo estekak

* Datuak: Q13860317
* Espezieak: Tigava
# Tiger (Georgia)

Tiger Georgiako estatuko herri bat da. Fulton County konderrian kokatua dago. 2010ean 408 biztanle zituen, 2,15 kilometro koadrotan banatuta.

## Ikus, gainera

* Fulton County konderria

## Kanpo estekak

* Datuak: Q2049015
* Multimedia: Tiger, Georgia / Q2049015
# Tifus exantematiko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Tifus exantematiko epidemikoa eritasun kutsakorra da, lurralde askotan endemikoa, zorriek eroaten duten Rickettsia prowazeckii mikroorganismoak eragina. Sukarra, sorgortasuna, hotzikarak eta orban gorri ugari (exantemak) agertzen dira, eta, askotan, eldarnioak, neurologia gaitz larriak, arnasketa galarazteraino ere irits daitezkeenak, eta kolapsoa –eta, horren ondorioz, heriotza– eragin ditzake. Sendagaitzat antibiotikoak erabiltzen dira (kloromizetina, terramizina, aureomizina, etab.).
Konbentzio Gerran ibilitako gudataldeek orduko dokumentuetan “sukar ustelak” (“fiebres pútridas”) edo “sukar gaiztoak” (“fiebres malignas”) deituriko tifus honen epidemia bat jasan zuten, %5eko hilkortasuna eduki izan zuena. Biztanleria zibilak ere “sukar ustel edo gaizto” hauek pairatu zituen, eta militarrek baino modu larriagoan, gainera. Epidemiak sortutako hilkortasuna Gipuzkoako biztanlerian argi islatzen da, 1787. urtean 114.304 biztanle izatetik 1799ko zentsuan 104.479 izatera pasatu zen. 10.000 biztanleko jaitsiera honek populazioaren %11 suposatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-12-29 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Erkoreka, Anton. Epidemiak Euskal Herrian. Osasungoa Euskalduntzeko Erakundea.

## Kanpo estekak

* Datuak: Q1290616
* Multimedia: Epidemic Typhus / Q1290616
# Tigard (Oregon)

Tigard Oregongo hiri bat da. Washington konderrian kokatua dago. 2010ean 48.035 biztanle zituen, 30,59 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q1444136
* Multimedia: Tigard, Oregon / Q1444136
# Tiger Bay

Tiger Bay (galeseraz Bae Teigr) antzina Galesko Cardiff hiriburuko Butetown barrutia eta Cardiffko portuak osatzen zuten eremua izendatzeko bertakoek erabilitako izendapena zen. Eremu hau Ely eta Taff ibaiak itsasoratzen ziren gunean kokatzen zen. Gaur egun eremu hau Cardiffko badia izenaz berrizendatu da, halere maiz cardifftarrek Tiger Bay izenaz deitzen jarraitu ohi dute.
Tiger Bay Gales osoan parekorik ez zuen lekua zen, bertan zazpi itsasoetatik etorritako itsasgizon eta zamariak bildu ohi ziren, gainera bertan 45 herrialde ezberdinetako jendea bizi zen, norvegiarrak, somaliarrak, yemeniarrak, espainiarrak, italiarrak, karibearrak eta irlandarrak barne, guzti honek eremu kulturanitza bilakatu zuen.
Halere, luzaroan Tiger Bay eremua ospe txarreko leku arriskutsua ere izan zen, bertan itsasgizon eta zamariekin batera bizimodu arras txarreko jende ugari bildu ohi zelarik: aldrebesak, alferrak, emagalduak, jokalariak, lapurrak, iruzurgileak, hiltzaileak... hilketak eta liskar ugari jazo ohi ziren, gainera horietako asko zigorrik gabe gelditu ohi ziren, hiltzaileak itsasoz beste herrialdeetara ihes egin ohi baizuten.
Cardiffko portuaren garai honetan mundu osoko ikatz merkataritza portu garrantzitsuena izatera ere iritsi zen. 1862an bertatik 2 milioi tona ikatz esportatu ohi ziren, 1913an 10,7 milioi tona, 1926ko Erresuma Batuko Greba Orokorraren ondorioz ikatz esportazioa 9 milioi tonatara jeitsi zen. Depresio Handiaren aroa zen. Bigarren Mundu Gerran portuak jarduera handia izan zuen, halere hura amaitu ostean gainbeherak aurrera jarraitu zuen. Azkenik, 1964an ikatz esportazioari behin betiko amaiera eman zitzaiolarik.
1970eko hamarkadan produektuen inportazio areagotze labur bat jazo zen, halere 1980ko hamarkadan itsasontzi trafikoaren gainbehera latza pairatu zuen, jada 1990eko hamarkadan eraldaldaketa jasan zuen, bertan kirol portua egin zen, eta jada XXI. mendearen hasieran bertan Galesko Legebiltzarra nahiz Wales Millennium Centre artegunea ere eraiki ziren. Guzti hau gaur egun eremu hau Cardiffko aisialdi lekuetako batean bilakatzean laburbildu da.

## Zinema

* Tiger Bay (filma) (1959)

## Ikus gainera

* Cardiffko badia

## Kanpo estekak

* Datuak: Q3398900
# Time-lapse

Time-lapse teknika bideo-sekuentzia baten abiadura azkartzean lortzen da; horri esker, irudiko elementuak benetan baino agudoago hazten, mugitzen edo bilakatzen ikusten dira.

## Gauzatze edo errealizazioa

Hainbat teknika erabil daitezke emaitza lortzeko. Ohikoenak bi hauek dira:
* Bideo sekuentzia bat grabatzea, eta ondoren editatuz, haren abiadura bizkortu.
* Hainbat argazki egitea, haien artean denbora-tarteak hartuta. Ondoren, edizio software batekin argazki horiek lotuz, Time-lapse efektua lor daiteke, eta denbora luzean gertatu dena denbora tarte txikiagoan azaldu.

## Erabilpena

Erabilpen ugari ematen zaizkio teknika horri. Besteak beste:
* Denbora luzea daramaten prozesu edo gertaerak laburtzeko: adibidez, bideo honetan, zuhaitz baten lau hileko hazkundea 15 segundoan erakusten da. Hor, argazki bana egin zen egunero 4 hilean. Beste honetan, hiri baten denboraren igaroa ikusten da.
* Film edo telesail batzuetan pertsonaia benetako denboran agertzen den bitartean, ingurukoa askoz azkarrago mugitzen denean.
* Argazki kamera batekin, bideoa sortzeko.

## Ikus, gainera

* Stop Motion

## Kanpo estekak

* (Gaztelaniaz) Nola sortu Time-Lapse bat
* Time-Lapse adibide bat (youtube.com)
* Datuak: Q186563
* Multimedia: Time-lapse exposure / Q186563
# Time (Norvegia)

Time Norvegiako udalerria da. Rogaland konderrian dago. 183.43 km² eta 15.459 biztanle ditu.

## Mugakideak

Udalerri hauek mugakide ditu:
Sandnes Gjesdal Bjerkreim Hå Klepp

## Kanpo estekak

* Datuak: Q493981
* Multimedia: Time, Norway / Q493981
# Time (Pink Floyd)

Time (euskaraz, Denbora) 1973an Pink Floyd britainiar musika taldeak The Dark Side of the Moon diskoaren barnean kaleratutako abesti bat da. Piezak 5:35 minutuko iraupena du (3:3 minutu single bertsioan) eta taldeko lau partaidek konpondu zuten (David Gilmour, Richard Wright, Nick Mason eta Roger Waters), hitzak Roger Waters-enak izanik.

## Egitura musikala

Time erloju, kanpai-hotsak eta alarmen soinuarekin hasten da, Alan Parsons soinu-ingeniariak modu estereofonikoan ondo erregistratzen duena. Gaiaren lehenengo zatian Nick Masonen perkusioa nagusitzen da, gitarra elektrikoaz eta bibrafonoaren hotsaz lagunduta. Gero, David Gilmourrek eta Richard Wrightek gaiaren lehenengo hitzak abesten dituzte, emakume koru batez, bigarren planoan, lagunduta.
Hitzen ostean erritmoa guztiz aldatzen da, eta David Gilmourren gitarrak protagonismo osoa hartzen du. Giro oniriko batean Gilmour-ek gitarra-solo bikaina lantzen du, oihartzun elektronikoen artean. Guitar World aldizkariak gitarra-solo hori musika historiako 21. hoberena aukeratu zuen.
Ahotsak eta korua itzultzen dira jarraian eta gaiaren bigarren hitz multzoa abesten dute. Erritmoa moteldu egiten da eta lotura egiten du diskoaren hurrengo gaiarekin (Breathe-Reprise)

## Mezua

Roger Waters-en hitzek denborari buruz eta bizitzaren zentzuari buruz jarduten dute. Egileak berak aldizkari bati aitortu zioenez, garai hartan itsututa zegoen patuaren kontrolaz eta denboraren misterioaz. Kezka hori biziki ongi islatzen da gaiaren hitzetan.
Abesti honek arrakasta handia lortu zuen ere kaleratutako single batean (1973an). Urte luzeetan zuzeneko kontzertuetan Pink Floyd-ek bere errepertorioan aukeratu ohi zuen.

## Kanpo estekak

* Time abestia entzungai (Ingelesez)
* Datuak: Q641913
# Time (telesaila)

Time 2021eko britainiar telesail dramatikoa da, BBC Onentzat egina.

## Sinopsia

Oharra: Atal honek istorio osoa edo amaiera argitzen du.
Pertsona bat autoz harrapatu ostean lau urteko kartzela zigorra bete beharko duen gizona da protagonista hiru ataleko telesail britainiarrean. Erruak jota eta espetxeko mundu arrotzean galduta, preso arriskutsuenen jomugan egongo da. Giro horretan, protagonistak gertuko harremana izango du kartzelako zaintzaile batekin.

## Pertsonaiak

* Sean Bean: Mark Cobden
* Stephen Graham: Eric McNally
* James Nelson-Joyce: Johnno
* Nabil Elouahabi: Patterson
* Natalie Gavin: Jardine
* Hannah Walters: Sonia McNally
* Nadine Marshall: Alicia Cobden
* Jack McMullen: Daniel
* Sue Johnston: June Cobden
* David Calder: John Cobden
* Jonathan Harden: Brendan Murphy
* Siobhan Finneran: Marie-Louise
* Kadiff Kirwan: Pete
* Aneurin Barnard: Bernard
* Terence Maynard: Kavanagh/"Kav"
* Kevin Harvey: Paul McAdams
* Cal MacAninch: Galbraith
* Brian McCardie: Jackson Jones
* Michael Socha: Kenny Meadows

## Erreferentziak

* ↑ «Time» Berria 2021-09-18 CC BY-SA 4.0 lizentziapean.

## Kanpo estekak

* Datuak: Q107324744
# Time After Time (1979ko filma)

Time After Time (euskaraz Behin Ta Berriz), 1979ko Nicholas Meyer estatubatuarrak zuzendutako zientzia-fikziozko film bat da. Karl Alexander idazlearen urte ta izenburu berdineko eleberrian oinarritua dago. Malcolm McDowell, David Warner eta Mary Steenburgen aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1893, Londres, bost urtez erailketarik egin gabe egon ondoren, Jack Tripa-ateratzailea (David Warner) bere aurreko jarduera hilkorrera itzuli da. Poliziengandik ihesi dabilela, hiltzailea H. G. Wells (Malcolm McDowell) gaztearen laborategira sartu eta hark asmatu berria duen gailuan ospa egingo du: denbora-makina. Wellsek bere gailua berreskuratu ondoren Jack Tripa-ateratzailea etorkizunera bidaiatu duela jabetuko da, hortaz hura atzemateko 1979ko AEBko San Frantzisko hiria abiatuko da.

## Aktoreak

* Malcolm McDowell: Herbert George Wells
* David Warner: John Leslie Stevenson / Jack Tripa-ateratzailea
* Mary Steenburgen: Amy Robbins
* Charles Cioffi: Mitchell polizia tenientea
* Kent Williams: Laguntzailea
* Patti D'Arbanville: Shirley
* Joseph Maher: Adams

## Kanpo estekak

* IMDBko fitxa irakurgai (Ingelesez)
* Datuak: Q1430511
# Time (Illinois)

Time Illinoiseko herri bat da. Pike konderrian kokatua dago. 2010ean 23 biztanle zituen, 1,13 kilometro koadrotan banatuta.

## Ikus, gainera

* Pike konderria

## Kanpo estekak

* Datuak: Q2668426
# Time Pieces: Best of Eric Clapton

Time Pieces: Best of Eric Clapton 1982ko maiatzean Eric Clapton musikari eta musikagile britainiarrak plazaratutako album biltzailea da. Bertan urte hori arteko abesti arrakastatsuenak bildu zituen, bi albumekoak izan ezik: No Reason to Cry eta Another Ticket. Diskoaren azalean bere Blackie izeneko Stratocaster gitarra ospetsua agertu zen. Mundu osoan 13.400.000 kopia saldu ziren.

## Jasotako abestiak

Hauek dira abestiak:
* "I Shot The Sheriff" (461 Ocean Boulevard albumekoa) - 4,23
* "After Midnight" (Eric Clapton albumekoa) - 3,08
* "Knockin' on Heaven's Door" (singlea) - 4,21
* "Wonderful Tonight" (Slowhand albumekoa) - 3,39
* "Layla" (Layla and Other Assorted Love Songs albumekoa) (Derek and the Dominosek abestuta) - 7,06
* "Cocaine" (Slowhand albumekoa) - 3,34
* "Lay Down Sally" (Slowhand albumekoa) - 3,49
* "Willie And The Hand Jive" (461 Ocean Boulevard albumekoa) - 3,28
* "Promises" (Backless albumekoa) - 3,00
* "Swing Low, Sweet Chariot" (There's One in Every Crowd albumekoa) - 3,29
* "Let It Grow" (461 Ocean Boulevard albumekoa) - 4,55

## Erreferentziak

* ↑ https://prince.org/msg/8/304825
* ↑ https://www.discogs.com/master/79050-Eric-Clapton-Time-Pieces-The-Best-Of-Eric-Clapton

## Kanpo estekak

* (Ingelesez):Albuma Youtuben.
* Datuak: Q2570060